Deepak Bajracharya | Nepali Songs Online - Chords, tabs and lyrics for Nepali Songs
Home » Posts Tagged "Deepak Bajracharya" VSA-sokkerster Alex Morgan swanger | Netwerk24
24 Oktober 2019 10:29
Alex Morgan by die Fifa Best-toekenningsgeleentheid in September vanjaar. Foto: Getty Images
Die Amerikaanse sokkerster Alex Morgan het aangekondig dat sy ’n babadogter in April verwag.
BBCSport berig Morgan, ’n sleutelspeler in die seëvierende Amerikaanse span in die Wêreldbekertoernooi in 2015 en 2019, het die nuus in ’n verklaring aan die tydskrif People bekend gemaak.
“Ons is so verheug om ons gesin uit te brei,” sê Morgan. “Sy is die beste Wêreldbeker-geskenk waarvoor ek kon vra.”
Die 30-jarige Orlando Pride-doelskieter is met die MLS-sokkerspeler Servando Carrasco getroud.
Morgan het later ’n foto op Twitter gedeel van haar en Carrasco op ’n strand met ’n bordjie waarop staan: “Babadogtertjie April 2020”.
“Ons is reeds lief vir haar en het haar nog nie eens ontmoet nie,” was haar kommentaar daarby.
Morgan deel egter nie enige besonderhede oor haar loopbaanplanne nie. Sy het onlangs wel gesê sy beoog om tot die einde van die Wêreldbekertoernooi in 2023 vir die VSA te speel.
Haar eersteling se geboorte sal net drie maande wees voor die begin van die Amerikaanse span se veldtog in Julie om die Olimpiese titel in Tokio by Duitsland terug te neem.
Meer oor: Alex Morgan | Vrouesport | Sokker
Koreas speel in leë stadion teen mekaar